Waltham Forest
<s>Waltham Forest ( [Voltam Forest]) službeno engleski London Borough of Waltham Forest, je jedan od 19 borougha Vanjskog Londona (Outer London) metropolitanske grofovije Greater London u kom živi 271,170 stanovnika.</s>

<s>Geografske karakteristike</s>

<s>Waltham Forest leži na sjeveroistočnom rubu metropole, pored londonskog zelenog pojasa.</s><s>Sa sjevera graniči sa Grofovijom Essex, sa istoka sa Boroughom Redbridge a sa zapada rijekom Lea i lancem akumulacionih jezera koja snabdjevaju metropolu.</s>

<s>U okviru njegovih granica leže kvartovi (od sjevera prema jugu); Chingford, Highams Park, Chapelend, Higham Hill, Walthamstow, Snaresbrook (djelomično), Leyton i dijelovi Leytonstona i Forest Gata.</s>

<s>Historija</s>

<s>Današnji Borough Waltham Forest  osnovan je 1965. spajanjem dotadašnjih borougha Chingford, Leyton i Walthamstow, koji su nekad bili dio historijske Grofovije Essex.</s>

<s>U Domesday Booku iz 1086. su neka od tih imena dokumentirana, tako je Chingford naveden kao - Cingefort , a to je značilo šljunčani gaz, Layton je dokumentiran pod imenom Leintune (farme na Rijeci Lea), a Walthamstow kao - Wilcumestou (mjesto gdje su gosti dobro došli ili Sveto mjesto dobrodošlice).</s><s>Današnje ime - Waltham Forest izvedeno je iz kasnijeg imena Walthamstow.</s>

<s>Ostaci rimskog i saksonskog naselja iskopani su u Leytonu, a i rimski put prolazio je kroz borough.</s><s>Čitav taj kraj ostao je uglavnom ruralni sve do dolaska željeznice u 19. vijeku.</s>

<s>Nakon bombardiranja u Drugom svjetskom ratu, veći dio teritorija je prenamjen u područje stambene visokogradnje.</s>

<s>Znamenitosti i privreda</s>

<s>U Chingfordu je od 1543. bio lovački dom kraljice Elizabete I, u njemu je danas smješten Muzej Epping Forest, zgrada je restaurirana 1900. i 1991.</s><s>Drugi značajni muzej lokalne historije nalazi se u Walthamstowu u zgradi iz 1730.</s>

<s>U neoklasicističkoj vili - Water, u Parku Lloyd je tokom 19. vijeka živio umjetnik, pjesnik i socijalist William Morris.</s><s>Tu se školavao državnik i književnik Benjamin Disraeli, a pred kraj svog života u Leytonu je živio katolički kardinal Nicholas Wiseman.</s>

<s>Waltham Forest je pretežno stambeno predgrađe, ali ima i nešto industrijskih zona.</s><s>Parkovi i zelene površine pokrivaju oko 1 / 8 borougha, uključujući šume; Larks, Epping i park Ridgeway.</s>

<s>Etničke manjine, a to su uglavnom doseljenici iz Južne Azije i Kariba čine 1 / 4 stanovnika.</s>

<s>Pobratimski gradovi</s>

<s>Wandsbek, Njemačka
 Saint-Mandé, Francuska</s>

<s>Izvori</s>

<s>Vanjske veze</s>

<s>London Borough of Waltham Forest</s>

<s>Administrativna podjela Engleske
London
Greater London</s>

